b"\n_START_ARTICLE_\nOskar Omdal\n_START_SECTION_\nLiv og virke\n_START_PARAGRAPH_\nOmdal ble utdannet ved Marinens flyv\xc3\xa5pen i 1919 og ble l\xc3\xb8ytnant tre \xc3\xa5r senere._NEWLINE_I 1925 var Omdal med som mekaniker p\xc3\xa5 Roald Amundsens flyferd til Nordpolen. Den 21. mai 1925 startet de med to flyb\xc3\xa5ter fra Ny-\xc3\x85lesund. P\xc3\xa5 \xc2\xabN\xe2\x80\x9325\xc2\xbb var Hjalmar Riiser-Larsen flyger, Roald Amundsen navigat\xc3\xb8r, og Karl Feucht mekaniker. P\xc3\xa5 \xc2\xabN\xe2\x80\x9324\xc2\xbb var Leif Ragnar Dietrichson flyger, Lincoln Ellsworth navigat\xc3\xb8r og Oskar Omdal mekaniker. De landet p\xc3\xa5  87\xc2\xb0 44' nord og hadde store vanskeligheter med \xc3\xa5 komme i lufta igjen. \xc2\xabN\xe2\x80\x9324\xc2\xbb var skadet og m\xc3\xa5tte etterlates. Da gruppen skulle ta seg rundt ei r\xc3\xa5k og bort til N-25, gikk Omdal og Dietrichson gjennom isen og holdt p\xc3\xa5 \xc3\xa5 drukne. Takket v\xc3\xa6re at alle hadde p\xc3\xa5 seg redningsvesten Tethys, at de hadde bl\xc3\xa5st dem delvis opp og, at Ellsworth ikke havnet i vannet, klarte han \xc3\xa5 hjelpe de to opp p\xc3\xa5 isen igjen og gjenforenes med besetningen p\xc3\xa5 N 25.F\xc3\xb8rst 15. juni hadde de f\xc3\xa5tt laget en provisorisk startbane p\xc3\xa5 500 meter p\xc3\xa5 isen der de maktet \xc3\xa5 ta av med \xc2\xabN\xe2\x80\x9325\xc2\xbb med alle seks om bord. _NEWLINE_De landet samme dag i Brennevinsfjorden p\xc3\xa5 Nordaustlandet._NEWLINE_Selfangstskuta \xc2\xabSj\xc3\xb8liv\xc2\xbb fra Balsfjord var i omr\xc3\xa5det og reddet Amundsen og hans menn tilbake til Ny-\xc3\x85lesund._NEWLINE_Omdal omkom sammen med Frances Wilson Grayson og Brice Goldsborough som hadde hyret Omdal for en atlanterhavsflyvning fra Curtis Field i New York til Harbor Grace i Newfoundland, hvor de skulle forberede en krysning av Atlanterhavet. _NEWLINE_Oscar Omdals gate i Stavanger og Oscar Omdals terrasse i Hamresanden i Kristiansand er oppkalt etter ham."